স্থানীয় সুত্র জানায়, বয়লার বিষ্ফোরণের ঘটনায় তাজকেরা বেগম (কালন) এর শরীরের প্রায় ৮০ শতাংশ জায়গা ঝলসে যায়। আশংকাজনক অবস্থায় তাকে রাজশাহী মেডিকেলে ভর্তি এবং চিকিৎসা দেয়া হয়। গত রবিবার দিবাগত রাত ২টার দিকে (সোমবার রাত) চাঁপাইনবাবগঞ্জ পৌর এলাকার রাজারামপুর মহল্লায় অবস্থিত আলহাজ্ব মোঃ মাহাতাবুল ইসলাম (দুলাল মিয়া)’র মিল চাতালে মেসার্স মিয়া ব্রাদার্স শষ্য ভান্ডারের রাইস মিলের চাতালে ধান সিদ্ধ করার সময় হঠাৎ করে বয়লার বিষ্ফোরণে ৩ জন শ্রমিক আহত হয়। আহতদের মধ্যে ২জনকে রাজশাহী মেডিকেল কলেজ হাসপাতালে এবং ১জনকে চাঁপাইনবাবগঞ্জে প্রাথমিক চিকিৎসা দেয়া হয়। দূর্ঘটনার সময় মোট ৬জন শ্রমিক কাজ করছিল।